ଓଡ଼ିଶାରେ ନେପାଳ ରାଜା\nଓଡ଼ିଶାରେ ନେପାଳ ରାଜା\t February 7th, 23:55 PM February 7th, 23:55 PM\nଭୁବନେଶ୍ୱର, ୭।୨(ବ୍ୟୁରୋ): ଓଡ଼ିଶାରେ ପହଞ୍ଚତ୍ଛନ୍ତି ନେପାଳ ରାଜା ଜ୍ଞାନେନ୍ଦ୍ର ବୀର ବିକ୍ରମ ଶାହ ଦେବ। ୫ଦିନିଆ ଓଡ଼ିଶା ଗସ୍ତରେ ଆସିଥିବା ନେପାଳ ରାଜା ବୁଧବାର ପୂର୍ବାହ୍ନ ୧୦ଟା ୨୦ମିନିଟ୍ ସମୟରେ ଭୁବନେଶ୍ୱର ବିମାନବନ୍ଦରରେ ପହଞ୍ଚତ୍ଥିଲେ। ତାଙ୍କୁୁ ଶ୍ରୀ ଗୋବର୍ଦ୍ଧନ ପୀଠ ଓ ପଟ୍ଟାଭିଷେକ ସଞ୍ଚାଳନ କମିଟି ପକ୍ଷରୁ ଡ. ବଦ୍ରିନାଥ ପଟ୍ଟନାୟକ ଓ ଡ. ଆର୍ଯ୍ୟ କୁମାର ଜ୍ଞାନେନ୍ଦ୍ର ଉତ୍ତରୀୟ ପ୍ରଦାନ କରି ସ୍ବାଗତ କରିଥିଲେ। ଏହାପରେ ରାଜ୍ୟ ସରକାରଙ୍କ ପକ୍ଷରୁ ସ୍ବତନ୍ତ୍ର ସଚିବ ଆଲୋକ କୁମାର କର ପୁଷ୍ପଗୁଚ୍ଛ ଦେଇ ସ୍ବାଗତ କରିବା ପରେ ମହାରାଜାଙ୍କୁ ଶ୍ରୀ ଗୋବର୍ଦ୍ଧନ ପୀଠର ପଣ୍ଡିତମାନେ ବେଦମନ୍ତ୍ର ସହ ସିନ୍ଦୂର ଚନ୍ଦନ ପ୍ରଦାନ କରି ବନ୍ଦାପନା କରିଥିଲେ।\nପହଞ୍ଚତ୍ ରାଜା ଓଡ଼ିଶାବାସୀଙ୍କୁ ଶୁଭେଚ୍ଛା ଜଣାଇବା ସହିତ ସମ୍ପୂର୍ଣ୍ଣ ଧାର୍ମିକ କାର୍ଯ୍ୟକ୍ରମରେ ନିଜକୁ ସାମିଲ କରିବା ପାଇଁ ଓଡ଼ିଶା ଆସିଛି ବୋଲି କହିଥିଲେ। ସେ ପୁରୀ ଶଙ୍କରାଚାର୍ଯ୍ୟ ସ୍ବାମୀ ନିଶ୍ଚଳାନନ୍ଦ ସରସ୍ବତୀଙ୍କ ପଟ୍ଟାଭିଷେକର ୨୫ବର୍ଷ ପୂର୍ତ୍ତି ଉତ୍ସବରେ ଯୋଗ ଦେବେ। ଏହି ଉତ୍ସବ ୯ତାରିଖରେ ଅନୁଷ୍ଠିତ ହେବ। ଏହି ଅବସରରେ ଦୁଇଦିନ ଧରି ହେବାକୁ ଥିବା ଅନ୍ତର୍ଜାତୀୟ ବିଦ୍ୱତ୍ ସଂଗୋଷ୍ଠୀ ଆଲୋଚନାଚକ୍ରକୁ ସେ ଉଦ୍ଘାଟନ କରିବେ ଏବଂ ରାଜା ଏକ ସନ୍ଦର୍ଭ ମଧ୍ୟ ଉପସ୍ଥାପନ କରିବେ। ୧୧ତାରିଖରେ ରାଜା ଶ୍ରୀଜିଉଙ୍କୁ ଦର୍ଶନ କରିବେ। ସେହିଦିନ ରାତ୍ରି ୩ଟାରୁ ଦ୍ୱାରଫାଟ ଖୋଲାଯିବ। ଦିନ ସାଢ଼େ ୯ଟା ସୁଦ୍ଧା ଭୋଗ ମଣ୍ଡପ ଶେଷ ହେବା ପରେ ଶ୍ରୀମନ୍ଦିରକୁ ଶୋଧ କରାଯିବ। ସକାଳ ସାଢ଼େ ୯ଟାରୁ ଅପରାହ୍ନ ୧୨ଟା ପର୍ଯ୍ୟନ୍ତ ସାଧାରଣଙ୍କ ଭକ୍ତଙ୍କ ଦର୍ଶନ ବନ୍ଦ ରହିବ। ଗୁରୁବାର ରାଜା ମହାପ୍ରଭୁ ଶ୍ରୀଲିଙ୍ଗରାଜଙ୍କୁ ଦର୍ଶନ କରି ତାଙ୍କର ପୂଜାର୍ଚ୍ଚନା କରିବାର କାର୍ଯ୍ୟକ୍ରମ ରହିଛି। ରାଜ୍ୟର ସ୍ବତନ୍ତ୍ର ଅତିଥି ଭାବେ ଯେ ଆସନ୍ତା ୧୨ ତାରିଖ ପର୍ଯ୍ୟନ୍ତ ଓଡ଼ିଶାରେ ରହିବେ।
